
Prome Minister Evelyn Wever-Croes: 


BUREAU INTEGRITEIT У INTEGRITEITSKAMER: 
DOS PILAR PA GARANTISA INTEGRIDAD 
DEN GOBIERNO 





Diamars Prome Minister Evelyn Wever-Croes y Minister 
di Husticia Andin Bikker a asisti na e reunion publico den 
Parlamento riba e topico di Integridad. Prome Minister durante 
e reunion a elabora riba e 10 pilarnan cu Gabinete Wever- 
Croes a bin ta trahando riba dje pa garantisa integridad den 
Gobierno. 





BUREAU INTEGRITEIT ARUBA (BIA): 


E prome pilar ta Bureau Integriteit Aruba (BIA). Ora Gabinete 
Wever-Croes a drenta gobierno a introduci loke пап ta yama 
un “Klankbordgroep Integriteit' cual ta un grupo di persona cu 
ta duna conseho y tey pa yuda den e proceso. Den e grupo 
aki a ser apunta Procurador General, Hefe di Nationaal 
Veiligheidsdienst Aruba, Director di DRH, y e director di 
Centrale Accountings Dienst. Hunto nan a traha pa asina 
introduci Bureau Integriteit Aruba. 


Prome Minister a enfatisa cu e meta principal di BIA ta 
prevencion. Pa preveniempleadonan di haña nan den problema 
sin cu tin mester mirando cu nos Arubianonan ta gusta yuda 
otro; pa aumenta conscientisacion dunando curso y charla; y 
pa fortifica organisacionnan cu reglanan cla pa tur hende sa 
kico por y kico no por, y pa si en caso tal un persona haci algo 
cu no mag, kico ta e sancionnan cu lo bin como resultado. 


Tambe BIA lo sirbi como un punto di notificacion pa casonan di 
corpucion. Akinan personanan por yama y denuncia casonan 
di kiebro di integridad den nan area di trabouw. Una ves un 
persona yama, BIA lo verwijs e keho aki na e departamneto 
concerni. Si acaso ta un caso disciplinario, e ambtenaar en 
cuestion lo ser manda pa departamento di recurso humano. 
Si e caso ta mustra claramente cu ta violacion di un caso 
penal, e ora e caso lo bay Ministerio Publico pa investigacion. 
No solamente BIA lo manda e keho aden pa e departamento 
concerni, sino tambe lo haci siguimento pa wak si investigacion 
en realidad ta tumando luga. 


BIA lo fungi como centro pa 'klokkenluiders' pa asina tur hende 
por manda denuncia aden si nan no a wordo trata di un manera 
integro of si nan sa di casonan no integro cu ta tumando luga, 
hañando e proteccion necesario. 


Per 1 november e hefe lo wordo apunta hunto cu parti di e 
ekipo cu lo cuminsa labora. E edificio tey caba, muebla, y full 
ekipa cu IT, cu a wordo prepara pa e kwartiermaker sra. Amalin 
Flanegin y asisti pa sra. Jenny Croes, pa cual Gobierno di 
Aruba ta sumamente agradesido. Prome cu fin di aña por mira 
movecionnan cuminsa tuma luga. Tur esaki ta inclui caba den 
e presupuesto cu Parlamento a aproba. 


INTEGRITEITSKAMER: 


E di dos pilar ta Integriteitskamer cu lo ta un comision cu 
lo cuminsa scrutina e decisionnan grandi di Gobierno, 
especialmente pa loke ta destahonan publico. Esaki por wordo 
compara cu e-Procurement cu ta un forma digitalisa pa controla 
cu e destahonan aki ta bay di un forma transparente y integro. 


“Lamentablemente pa motibonan financiero no por a institui 
e Integriteitskamer e aña aki manera tawata stipula. Mester 
a scoge entre Integriteiteskamer y Begrotingskamer na 
momento di traha presupuesto pa motibo cu no tawata tin 
fondo pa tur dos. Akinan a tuma e decision di duna prioridad 
na e Begrotingskamer cu ta un mocion di Parlamento. 
Integriteitskamer ta sigui riba plan pa 2021”, Prome Minister a 
informa durante e reunion den Parlamento. 


Mientras tanto, Prome Minister a duna di conoce, door di 
Covid Begrotingskamer tampoco por a wordo realisa e aña aki. 
Trabounan ta siguiendo si pa traha e ley, pero na un tempo 
mas abou door cu mester a pone e fondo pa e crisis actual. 
Asina mes Gobierno ta sigui cu e trabounan di prepara e ley 
pa otro aña pa asina por finalisa e proceso aki. 

Prome Minister Evelyn Wever-Croes: 
CORPORATE GOVERNANCE CODE, PA 
GARANTISA INTEGRIDAD DEN COMPANIANAN 
Y INTITUTONAN DI GOBIERNO 


Durante e reunionnan den Parlamento dialuna riba e topico di 
integridad, Premier Evelyn Wever-Croes a elabora riba e 10 
pilaranan pa garantisa integridad den Gobierno. 


CORPORATE GOVERNANCE CODE: 


E di tres pilar ta Corporate Governance Code y ta garantisa 
integridad den companianan y institutonan di Gobierno. 
Gabinete Wever-Croes no kier a limita na integridad, bon 
gobernacion y transparencia solamente den e aparato 
gubernamental, pero expande esaki tambe den institutonan di 
gobierno, manera sui generis, serlimar, ATA, y companianan 
estatal. 


Aruba ya caba tawata tin un Corporate Governance Code 
tempo di ex-Minister Edison Briesen, pero esaki ta bastante 
anticua. Aruba mester di uno mas actualisa y cu ta ancra den 
ley y cu un bon sistema di supervision. 


Comision Corporate Governance Code tin сото 
representantenan sr. Jossy Lacle cu ta ex director di WEB, sr. 
Freddy Refunjol, y sra. Helen van der Waal. Un partner hopi 
importante den esaki tambe ta Banco Central. 


A traha un prome concepto di un ley cu ta na DWJZ, cu ta 
un ley macro cu ta regla proceduranan den e institutonan y 
companianan. Por ehempel pa evita cu Gobierno ta bay mete 
den maneho di e companianan. 


Pa duna algun ehempel, den pasado Gobierno di AVP a instrui 
Utilities pa paga pa periodistanan amigonan di e gobierno 
biaha cu e gobierno, a instrui RdA pa paga cantidad di 
biahenan y gastonan personal di ministernan, a instrui Utilities 
y RdA pa pone den e contractnan laboral “golden handshakes” 
absurdamente halto, desviando di e Corporate Governance 
Code existente. 


“Na momento cu Gabinete Wever-Croes a drenta gobierno a 
pone un stop inmediato na e sorto di cosnan aki y a compromete 
nan mes di ta respeta Corporate Governance Codes. 

Pa evita esaki pasa den futuro atrobe, ken sa un dia AVP bolbe 
bek na mando, e ora mester tin un ley pa preveni esaki pasa. 
E ley aki lo mester bay Parlamento manera си DWJZ caba cu 
e leynan mas urgente aworaki den cuadro di crisis”, Prome 
Minister a enfatisa. 


Na mes momento Prome Minister a encarga e Comision di 
Corporate Governance Code pa cuminsa traha riba e ley 
“normering topinkomen' cu ta e Wever Croes Norm y cu ta na 





Raad van Advies awor pa bin Parlamento. E ley aki ta limita 
e salario di directornan di companianan estatal na 130% di e 
salario di Minister President, e salario nobo, dus esun corta cu 
25% cual tambe ta un di e condicionnan di Hulanda. 


“Aruba ta den crisis y pa e motibo aki companianan estatal 
mester sirbi pueblo mustrando solidaridad. Directornan cu 
tawata tin salario di 22.375 manera Parlamentario Richard 
Arends a haya for di Mike de Mesa e tempo ey. Esey ta 180% 
di salario di Minister President cu ta un suma hopi halto y cu 
pa colmo ta bin di un compania cu no tawata haya entrada, 
pasobra nan tawata sa cu Citgo lo no por a garantisa esey. 
Esaki ta e tipo di abusonan cu mester caba y Gabinete Wever- 
Croes ta determina pa caba cu nan”, Prome Minister a duna di 
conoce. 


Prome Minister a indica cu Gabinete Wever-Croes a cuminsa 
aplika e ley caba, apesar cu e no a yega Parlamento ainda. 
Tur vacatura nobo tin cu cay bou di e Wever Croes Norm 
aki, y ta wordo publica asina. Berdad tin menos interes pa e 
funcionnan e ora, pasobra e pago ta menos lucrativo, pero 
esnan cu solicita ta acepta e salario cu ta wordo ofreci. Elmar 
y Utilities a bay asina, y RdA ta e siguiente pa bay asina. 


“Gabinete Wever-Croes ta “Lead by example” y no mester 
warda e ley bin pa cuminsa actua asina. Esaki ta un ehempel 
di ‘walk the talk' cu ta pone maneho di integridad riba e bon 
caminda, Prome Minister Evelyn Wever-Croes a expresa. 

COOPERACION ENTRE GOBIERNO, WEB Y 
SANTA ROSA TA LOGRA E META DI OFRECE 
AWA AGRICOLA NA DA TARIFA REDUCI 


Recientemente, Gobierno di Aruba y WEB Aruba a firma un 
acuerdo, pa agricultornan, horticultor y criadornan di bestia, cu 
ta produci pa un meta comercial na Aruba, por aplica pa haya 
awa produci na un prijs fiho di Awg 5,50 pa m3 (meter cubico) 
cu un compra minimo garantisa di 10 m3. Adicional na esnan 
cu ya ta produci ariba un nivel comercial, cunukero y criador di 
edad 65+ cu ta registra na Santa Rosa y cu tin un tereno di 400 
m2 pa planta, tambe ta bin na remarke pa e landbouwmeter 
aki, cu un periodo introductorio di 6 luna sin mester registra 
na KVK. Di e forma aki ta ofrece nan tambe e oportunidad pa 
nan crea un negoshi chikito di nan proyecto y stimula nan pa 
registra na KVK pa por sigui haci uzo di e awa di WEB na e 
tarifa special 


Desde dialuna ultimo, a inicia e proceso di entrega di e 
documentonan pa cunukero, criador di bestia comercial 
y 65+ cu ta registra na Santa Rosa y of na KVK. Un logro 
sigur importante, pa e sector agrario di Aruba, ya cu esaki 
ta representa un era nobo pa tur esnan cu ta desea di haci 
un negoshi di nan plantacion of di nan cria di bestia. Esaki lo 
aporta na sector primario y seguridad di cuminda local. 


PROCESO DI PREPARACION 

Despues di un periodo di preparacion, finalmente e cunukeronan 
por ricibi nan documentonan pa por ricibi e awa na un tarifa 
reduci di WEB. A haci un cita cu tur esnan cu ta bin na remarke 
pa e tarifa special y finalmente dialuna y diamars ultimo, un 
team di WEB Aruba y Santa Rosa a atende cada productor, 
dunando tur splicacion encuanto e proceso, e reglanan pa uzo 
di e awa y finalmente nan a ricibi nan carta di aprobacion di 
Santa Rosa. E carta di aprobacion aki ta un di e condicionnan 
pa por bini na remarke pa e tarifa reduci di WEB. E alegria y 
aprecio pa e incentivo aki pa stimula e sector tabata obvio y ta 
spera cu mas cunukero 65+ di plantacion activo ta registra na 
Santa Rosa y aplica pa ricibi nan carta di aprobacion. 


E PROME GRUPO 

E prome grupo cu a ricibi nan carta na Santa Rosa, ta entre 
otro sr. Rosendo Koolman, sr. Urbano Rasmijn, sr. Timoteo 
Martijn, sr. Franklin Boekhoudt y sr. Mario Britten. Tambe a 
entrega carta na companianan agrario cu ta produci na un 
escala mediano of grandi cual lo aporta na engrandece e sector 
agrario di Aruba y stimula studiantenan local pa nan scoge un 
carera den e ramo importante aki. 


REKISITONAN 

E cunukero mester tin un percela di tereno cu un superficie di 
por lo menos 400 m? cu ta totalmente destina pa agricultura, 
horticultura of cria di bestia y mester ta registra den e registro 


























di Camara di Comercio y industria. Sea cu e cliente tin un 
conexion di awa caba di WEB Aruba of no, e lo mester aplica pa 
un meter cu tarifa reduci cu ta exclusivamente pa propositonan 
di agricultura, horticultura y cria di bestia commercial. Ademas, 
e meter special aki ta mara na e condicionnan di entrega di 
awa potable na Aruba door di WEB Aruba. 

Pa por bin na remarke pa un meter cu tarifa reduci, e agricultor 
mester ta registra na DLVV y mester aplica na Santa Rosa cu 
su registro valido di KVK, como cunukero, criador of apicultor. 
Ademas, criadornan di bestia mester tin un carta di aprobacion 
di Departamento di Salubridad Publico. Na momento cu 
registra, e agricultor, horticultor of propietario di bestia, mester 
presenta copia di su contract di huur di e tereno of titulo di e 
propiedad hunto cu un identificacion valido pa e por ricibi su 
carta di aprobacion. Unabes cu e ricibi su carta di aprobacion 
di Santa Rosa y/of di Departamento di Salubridad Publico, e 


por aplica pa e meter special na WEB, pa medio di e formulario 
di contacto riba www.webaruba.com. Un otro opcion ta cu e 
cunukero por pidi Santa Rosa pa manda WEB e informacion y 
WEB lo haci un cita cu e cliente. Solamente via cita por aplica 
pa un meter cunukero na WEB. 


Pa cualke informacion of pregunta, por manda un e-mail na 
info@santarosa.aw of por yama 
585-8102. 

MINISTER XIOMARA MADURO 


ESTHER GOEDGEDRAG A CUMPLI 30 ANA 
DEN SERVICIO DI GOBIERNO DI ARUBA 





Dia 1 di October ultimo a cumpli 30 aña der servicio di gobierno 
di Aruba Sra. Esther Goedgedrag. Pa recorda e ocasion 
special aki Sra. Luenne Pieters directora di Departamento 
di Impuesto den nomber di Minister di Finansa, Asuntonan 
Economico y Cultura Sra. Xiomara Maduro a entrega na sra. 
Esther Goedgedrag e acustumbrado envelop, como tambe un 
regalo. Sra. Pieters a gradici Sra. Goedgedrag pa su afianan 
di servicio na nomber di gobierno di Aruba. 


Sra. Goedgedrag a cuminsa cu su carera profesional na 
afa 1989 na momento cu ela solicita na Departamento di 
Impuesto pa por forma parti di e ensefiansa Controleur der 
Belastingen cu a wordo organisa e tempo ey. Sra. Goedgedrag 
tabata empleado na Banco Central di Aruba den e seccion di 
"Research". E Minister encarga cu Departamento di Impuesto e 
tempo ey, Sr. Trinidad den felis memoria a duna su aprobacion 
pa Sra. Goedgedrag por sigui e ‘opleiding’ aki y pa e periodo di 
aki ela wordo poni na disposicion di Departamento di Impuesto. 
Despues di a logra e diploma di Controleur der Belastingen Sra. 
Goedgedrag a wordo nombra na Inspectie der Belastingen. 


Ж) cromo signo 


Departamento di Impuesto 


Departamento di Impuesto 

Durante su carera profesional na Departamento di Impuesto 
Sra. Goedgedrag a crece den su funcion di Controleur der 
Belastingen, Hoofdcontroleur der Belastingen, Hoofdcontroleur 
der Belastingen iste Klasse, Referendaris y actualmente ta 
forma parti di ‘Team Ondernemingen 2’. Mester menciona cu 
Sra. Goedgedrag aricibivarios gratificacion pa su extra esfuerso 
pa diferente proyecto cu ela realisa pa e departamento ‘Team 
Ondernemingen 2. Minister Xiomara Maduro ta yama sra. 
Goedgedrag masha pabien y ta gradici'e pa su contribucion 
como empleado publico ehemplar di nos pais Aruba. 





Esto LE дну 


30% Anniversary 

Minister Xiomara Maduro di Economia ta informa: 


BUREAU MEDICINALE CANNABIS ARUBA TA 
BAY ATENDE CU E INDUSTRIA DI CANNABIS 





GOBIERNO DI ARUBA 





Gobierno di Aruba ta trahando pa por realisa e industria di 
cannabis medicinal. Cu e meta aki ta institui e Bureau Medicinal 
Cannabis Aruba (BMCA). 


BUREAU MEDICINAL CANNABIS ARUBA (BMCA) 

Pa por maneha e industria aki conforme reglanan internacional 
(Enkelvoudig Verdrag van de Verenigde Naties іпгаке 
verdovende middelen van 1961), Gobierno di Aruba ta 
institui un departamento nobo, Bureau Medicinal Cannabis 
Aruba (BMCA). E departamento aki lo bira e autoridad oficial 
di Gobierno pa duna autorisacion pa cada importacion y 
exportacion di cannabis medicinal cu wordo produci na 
Aruba. Unabes e permiso di cultivo y/of extraccion wordo 
otorga na esnan cu ricibi e licensia, e inversionista local y/of 
internacional tin e obligacion conforme e reglanan internacional 
di e ‘Enkelvoudig Verdrag 1961,' di wordo controla door di 
e International Narcotic Board (INCB). E tarea principal di 
BMCA ta pa controla cu tur inversionista ta tene nan mes na 
e regulacion di International Narcotic Board (INCB) y INCB lo 
controla BMCA regularmente pa wak si e inversionista y BMCA 
ta traha conforme e tratado internacional di 1961. 


RETO DEN SECTOR FINANCIERO 

E beneficionan economico di e industria di Cannabis Medicinal 
pa Pais Aruba ta grandi. E comision ta trahando duro riba e 
preparacionan pero a encontra un reto den e sector financiero. 
Banconan comercial local ta traha cu banconan coresponsal 


na Merca y na Europa y ta mara na reglanan internacional 
di ‘Financial Action Task Force'(FATF) pa combati labamento 
di placa y financiamento di terorismo. Door cu e banco 
corresponsal ta haci un link cu historia di “marihuana” como 
droga illegal, esaki ta haci cu e industria di cannabis ta cay bou 
di industria di riesgo. Consecutivamente e banconan comercial 
local no por habri un cuenta pa e cultivadornan. Apesar di e 
reto aki, Gobierno ta continua explorando otro posibilidad y 
pronto ta premira pa keda cla cu esaki. 


LEGISLACION 

E Ley di ‘Landsverordening Verdovende Middelen' a wordo 
adapta pa por cultiva y exporta cannabis pa rasonan medicinal. 
E ley a pasa su trayecto di legislacion (wetgevingstraject) y ta 
warda awor pa wordo trata den Parlamento pa haci'e posibel cu 
por otorga licencia, cultiva, haci extraccion y exporta cannabis 
pa traha e producto final medicinal den exterior. 


CONTROLNAN RIGUROSO 

Gobierno ta enfatisa cu e benta y uso di marihuana y/of cannabis 
medicinal sin permiso ta keda ilegal y cultivacion y extraccion 
sin vergunning tambe ta keda castigabel. Bureau Medicinal 
Cannabis Aruba (BMCA) lo bay opera segun e reglanan y 
proceduranan internacional di International Narcotic Board 
(INCB). E cultivacion y extraccion di cannabis medicinal lo cay 
bao di controlnan hopi estricto conforme tratado internacional 
(Enkelvoudig Verdrag van 1961) como tambe control local. Tur 
persona cu ta bay traha den e industria aki mester tene nan mes 
na medidanan halto di seguridad. E industria aki ta safe y no 
ta dañino pa ningun hende, alcontrario elo yuda cu e desaroyo 
economico na bienestar di nos Pais. Na momento cu e Ley 
keda aproba den Parlamento, Gobierno por cuminsa otorga 
licensia pa cultiva y hasi extraccion pa exporta cannabis pa 
uzo medicinal. Den e ultimo kwartaal di e aña aki ta programa 
pa cuminsa institui e Bureau di Canabis Medicinal. 





BUREAU MEDICINALE 
ARUBA 


VNAB 

Sociaal Crisis Plan: 


2 DI CADA 3 VICTIMA MENOR DI EDAD TA 
WORDO ABUSA DOOR DI NAN MES FAMIA 


Sea alerta! Yama pa conseho of ayudo na 588-1010 


Segun ultimo datos cu Sociaal Crisis Plan a acumula, di 
casonan di abuso di menor, ta indica cu 2 di cada 3 mucha 
bou di 16 aña cu ta victima di abuso ta wordo abusa door di 
nan mesun famia of conoci di famia. Esaki ta indica cu mas cu 
80% di casonan di abuso di menor ta trata di un abusador cu 
ta biba den famia! E datos nan aki ta pone bo bira tristo, pero e 
ta realidad cu hopi mucha y hoben ta biba cu ne aki na Aruba. 
Abo por yuda combati e problema grandi di abuso di menor. 


Pero con? 

Abuso di menor por sosode na cualkier luga y na cualkier 
momento. E por pasa na cas, na scol, den bario, na cas di 
famia, den auto anochi of den dia. Un abusador ta un persona 
cu lo intimida un victima pa e keda keto y gaña, pa asina no 
wordo stroba di su crimen. Sea alerta! Semper busca ayudo. 
Yama Bureau Sostenemi si bo ta sospecha di abuso di menor 
na 5881010. 


Ora bo ignora e problema, bo ta tolera e abuso. Preveni abuso 
di menor y busca ayudo. Ora ta trata di abuso di mucha, tin 
diferente instancia cu ta traha pa combati e problema aki den 
nos comunidad. Pero e ta importante pa busca ayudo na e 


luga corecto. Nos ta inclui un lista: 
Pa conseho ora tin sospecho di abuso di menor yama Bureau 
Sostenemi na 5881010. 


Pa conseho pa famia y lantamento di mucha y hoben yama 
Centro pa Hoben y Famia na 5281200. 


Pa informacion tocante sexualidad y prevencion yama Famia 
Planea Aruba na 5889591. 


Pa ayudo cu violencia domestico yama FHMD Fundacion pa 
Hende Muhe den Dificultad na 5671670. 


Pa ayudo psicologico y problema mental yama Respaldo na 
2815000. 


Pa informacion tocante addicion di droga y alcohol yama Fada 
Aruba na 5832999. 


Si bo a experiencia abuso di menor actua mesora, yama 100 y 
haci denuncia na polis! 

MINISTER DI HUSTICIA, SEGURIDAD Y MIGRACION 


MINISTER ANDIN BIKKER 


Minister Andin Bikker: 












Diamars mainta Minister di Husticia, Siguridad y Integracion, 
mr Andin Bikker tabata presente den Parlamento unda a trata 
e tema di “Integriteit en Deugdelijkheid van Bestuur”. Den e 
mandatario su discurso mr. Bikker a duna di conoce cue ta aplica 
e principionan ancra den e acuerdo di Gobernacion. Tambe e la 
sigui bisa cu cada biaha cu e presenta un presupuesto semper 
e ta duna un bista pakico ta pidi Parlamento aprobacion di 
e fondonan di cual e presupuesto ta presenta. Tambe t'asina 
como Minister di Husticia, e ta traha duro pa frena e diferente 
crimennan asina yama “white board crimes” pasobra con cu 
bay bin esakinan ta mina tambe e estado di derecho cu nos 
ta biba aden pa cual ministerio di Husticia mester percura pa 


mantene esaki bon. 





Basa riba esaki Ministerio di Husticia a tuma algun paso pa 





reforza e forma aki di traha. Minister di Husticia, mr. Andin Bikker 


como “ondermijnende criminaliteit”. Tambe t'asina cu Aruba a 


entre otro a percura pa Landsrecherche haya mas personal y 


. Р conoce un Procurador General побо у tambe pronto lo bay 
tambe haya mas ekipo/material pa traha cune. Tambe a percura 
A А Қ conoce un hoofdofficier nobo. Minister Andin Bikker а sigui 
pa afia pasa, hunto cu aprobacion di Parlamento, yega na e 


ми? в жз bisa den su discurso си e la percura ра Ministerio Publico, 
RST Protocol 2.0. Loke tambe Minister di Husticia a percura 


bi di articulo 13, h: indi denci loke ti 
pe ta di hiba Parlamento e Wetboek van Strafvordering cual FLASE SASO, d пари ali ia ca 


A Р É а пап maneho financiero у esaki lo bay re-enforza un instituto 
porcierto siman pasa a wordo aproba unanimamente y asina 


manera Ministerio Publico. 
lo bay duna instrumentonan nobo pa combati loke ta conoci 

PRESENTACION DI MINISTER PRESIDENT 
CONFERENCIA DI PRENSA 14 OCT 2020: 























CORONAVIRUS 
CASONAN ACTIVO соме 
1 AUG - 14 ОСТ 2020 E yA 
р 348 
7 | | | A 
CANTIDAD DI PERSONA DEN A 
HOSPITAL / CUIDO INTENSIVO / FAYECE COVID-19 





10 AUG - 14 OCT 2020 


HOSPITAL CUIDO INTENSIVO а FAYECE 

Departamento di Salud Publico: 


UPDATE 14 DI OCTOBER 2020 


Segun resumen di awe 26 persona a recupera, tin un total di 26 caso nobo di Covid-19, di cual 2 ta no-residente, 
(“positivity rate” bou residente ta 18%). E total di casonan activo ta awe 338, total di testnan haci ta 211, testnan haci 
bou di residentenan na laboratorio di hospital ta 135. E total di casonan di fayecimento relaciona na Covid-19 a keda 

mescos 32. 


Hospital ta informa cu tin un total di 11 persona interna di cual 3 ta den cuido intensivo y 8 ta isola riba piso general. 
Pa nos sigui controla e pandemia di Covid-19 ta importante pa comunidad ta alerto y na prome indicacion di sintoma 
tuma contacto cu dokter di cas pa por haci un test. Door di isola e casonan positivo nos por controla e virus y stop e 


di sigui plama. 


Ban sigui cuida, Aruba ta conta cubo pa sigui maneha y controla e virus di Covid-19. 


CORONAVIRUS 


COVID-19 
ARUBA 


TOTAL | | METER no RESIDENTE 















ACTIVO 348 338 10 
(N 3955 3826 49 
POSITIVO 4255 4196 59 
NEGATIVO | 31240 - = 

GETEST 35495 - - 

[GETESTNA AIRPORT | 16171 - - 

MORTO 32 32 0 


Gobierno 


Laba man Bisti Mantene 
frecuentemente Mondmasker distancia 

Uza mondmasker 
paden di tur lugar 


Laba man 
frecuentemente 


Mantene 1.5M 
minimo di distancia 


E final di 


COVID-19 


ta cuminsa 
den cada 

Censo2020: 
UPDATE CENSO2020 


Pa medio di e comunicado di prensa aki, Oficina Central di 
Estadistica kier a duna un update di e Censo2020 Online te cu 
diamars 13 di october 2020. Manera ta conoci, desde diahuebs 
1 di october hogarnan na Aruba por yena e cuestionario di 
Censo2020 online. 

Te cu diamars anochi un total di 3.678 hogar a completa e 
cuestionario di Censo2020 y un total di 10.354 persona a wordo 
conta di cual 4.741 hende homber y 5.613 hende muher. 

Ta importante pa recorda tur hogar cu no a yena e cuestionario 
di Censo2020 Online ainda pa haci esaki SIN FALTA y si ta 
posible AVE MES! Hogarnan cu no completa e cuestionario 
di Censo2020 Online lo wordo bishita door di un teller di 
Censo2020 entrante 1 di november proximo. 

Por yena e cuestionario door bishita e website www. 
census2020.aw y uza e number di percela di e hogar pa habri 
e cuestionario. Hogarnan cu ya a uza nan number di percela 
pero no a completa e cuestionario, mester tuma contacto cu e 
Helpdesk di Censo2020 pa haya un codigo individual pa por 


E conteo general di poblacion 
y vivienda ta tuma lugar AWO! 
Participa ta facil: 


Subi nos website 
www.census2020.aw 


Фон 
@ ven 


klist 


uestionario de Censo 











CENSO2020 UPDATE: CANTIDAD CONTA 


4.741 5.613 
2228 
L 6537 

1589 + 


10.354 
102.000 

















yena e cuestionario. 


Pa cualkier informacion of pregunta tocante Censo2020 por 
yama of manda un Whatsapp na e Helpdesk di Censo2020 na 
524-7444 di dialuna pa diadomingo di 8 or di mainta pa 8 or 
di anochi. Tambe por manda nos un e-mail na census2020@ 
cbs.a w. 

Coopera cu Censo2020. Pasobra Aruba ta conta riba BO! 


Pasobra Aruba ta conta riba BO! 

Departamento di Asuntonan Economico, Сотегсіо у Industria 
(DEACI) mediante su unit di Iniciativa pa Desaroyo di Empresa 
Arubano (IDEA) a organisa un webinar cu Departamento di 
Infrastructura y Planificacion (DIP). 


Dia 8 oktober ultimo, IDEA conhuntamente cu DIP a organisa 
un webinar pa presenta e maneho riba ROP 2018/ROPV y 
e maneho di tereno na Aruba pa e agricultornan. Tambe a 
elabora e proceso pa aplica pa un tereno (Huurgrond), pa haya 
un tereno y na unda tin tereno disponibel pa agricultornan. Por 
ultimo a presenta planes cu DIP ta bezig cune pa e sector aki. 
Por bisa cu tawata tin hopi pregunta di cual tur pregunta di e 
participantenan a wordo contesta na final di e presentacion. 


Ewebinaraki a haya un participacion dientotal 57 persona. IDEA 
ta sumamente contento cu e contenido y acogida di e webinar 
y tambe di e bon comentarionan ricibi di su participantenan na 
final di e webinar y via email. Un webinar sigur hopi interactivo 
cu hopi pregunta di parti di e participantenan y un tremendo 
presentacion di parti di e dos oradornan, Sr. Mario Maduro, 
senior beleidsmedewerker y Sr. Robert Maduro, hefe di e 
Afdeling Toezicht en Handhaving na DIP. 


Desde aña 2017, IDEA ta organisa diferente workshop, 
seminario y training pa nos agricultornan. Na prome lugar pa 
genera mas actividad economico y na di dos lugar pa sostene e 
seguridad alimentario na Aruba. Asina despues di e pandemia 
di Coronavirus na 2020, IDEA a continua cu mas training, na un 
manera virtual, pa nos agricultornan pa asina informanan riba e 
oportunidadnan den e sector aki conhuntamente cu entre otro 
Santa Rosa y expertonan manera Srta. Marylaine Croes (un 
experto riba ‘Expert Teelt еп Groene Technologie!) y Sr. Urvin 
Leest di MiSimia. Pa brinda informacion riba e incentivonan 
cu gobierno ta brinda a organisa sesionnan conhuntamente 
cu Departamento di Aduana tocante e Impuesto liber riba 
importacion di producto y materialnan pa e sector primario cu ta 
hasi actividad comercial y cu DIMP tocante e dispensacionnan 
di impuesto riba Inkomstenbelasting (IK), Winstbelasting (WB) 
y BBO. Tambe IDEA a organisa un webinar con pa traha un 
Business Plan dirigi riba agricultura presenta dor di Sra. Judella 
Trim di IDEA. 


IDEA lo sigui cu su trajecto cu enfoke riba agricultornan pero 
tambe lo organisa webinar na 2020 cu lo wordo dedica na un 
y tur cu kier cuminsa un negoshi of tin un negoshi existente y 
kier educa nan mes riba diferente topiconan comercial. 





Louella Croes-Ras 


Centro Alegria 


СА mory dela cruz — 


Zulema Dabian 


# Ursula luydens 


Un danki na tur e participantenan y un danki special na Sr. 
Robert Maduro y Sr. Mario Maduro cu a comparti nan experticio 
cu tur esnan cu a join e webinar. IDEA ta gradici DIP y tur e otro 
partnernan grandi tras di tur e workshop, training, seminario 
y webinar nan aki cu nos a presenta desde aña 2017. Keda 
pendiente pa mas eventonan den aña 2020 cu lo wordo 
organisa door di IDEA. Por sigui nos riba Facebook page @ 
Idea-Aruba pa mas webinar y otro actividadnan di IDEA den 
futuro. 





Diaranson 14 October 2020 





GOBIERNO DI ARUBA 





Y 


= UN 
y /ей Da 


ISLAONLINE 
PA INFORMACIÓN 
CORECTO Y BERDAD 











